In da Saison 2009/10 hobm de Voaarlbeagr in da Easdn Liga lang Zeid um den sofoatign Wiederaufstieg mid gschbuit. In da Obschlusstoblle hod si da Club jedoch mid am 3. Blotz begnügn miassn. Aa in da foigendn Saison 2010/11 hod de Mannschoft wieda lang Zeid um den Aufstieg in de Bundesliga mid gschbuit. Noch am letzdn Schbui da Saison drennte de Oidacha grod a Punkt vo da Moasdaschoft, hinta am FC Admira Wacka Medling san sie Zwoata da Obschlusstoblle gwordn. Aa in da Saison 2011/12 scheiterte ma bei am Vasuch, in de hechsde Schbuiklasse aufzusteign. De Oidacha wurdn secks Punkte hinta Moasda Woifsbeagr AC/St. Andrä Vizemoasda; nix dro ändern konnte aa, dass da Draina Adi Hütter acht Schbuidoge voa End da Saison duach Edmund Stöhr easetzt wordn is. Zua Saison 2012/13 hod da Deitsche Raina Scharinga, ehemaliga Draina vom deitschn Zwoatligisdn Karlsruha SC, den Posdn des Cheftrainers mid am Zil Aufstieg in de östarreichische Bundesliga übanumma. Noch am hoibn Joar is da Scharinga Ofang Januar 2013 no während da Winterpause wieda beirlaubt und duach Damir Canadi easetzt wordn. Mid seina Bestäiung konndn de Rheindörfla in da Friahjoarssaison 2013 noch am katastrophaln Heabsd mid 13 Punkte Ruggstand auf Heabsdmoasda SC Austria Lustenau no den 2. Blotz voa am Lokalrivaln daglanga.